Aşnikko

Aşnikko (əsl adı: Eşton Nikol Keysi; ) — amerikalı müğənni, repçi. Onun 2019-ci ildə Yung Baby Tate ilə ifa etdiyi "Stupid" sinqlı video paylaşma tətbiqi olan TikTok-da populyarlıq qazanıb. Bu sinql ABŞ və Kanadada qızıl sertifikat alıb. Aşnikkonun debüt miskteypi olan "Demidevil" 2021-ci ilin yanvarında buraxılıb. Bu miksteypdə "Daisy" və Princess Nokia ilə səsləndirdiyi "Slumber Party" sinqlları yer almışdır. Aşnikko 2023-cü ildə "Weedkiller" adlanan debüt studiya albomunu yayımlayıb.

 Həyatı 
Eşton Nikol Keysi 19 fevral 1996-cı ildə Şimali Karolina ştatının Ouk-Ridc şəhərində doğulub. O, Qrinsboro şəhərində böyüyüb. Valideynləri onu kantri musiqisinə və Slipknot qrupunun mahnılarına "məruz qoyublar". O, 10 yaşında M.I.A.-nın "Arular" albomunu dinlədikdən sonra musiqini, xüsusən də repi sevməyə başlayıb. 16 yaşına qədər kişi musiqiçiləri dinləmədiyini deyir.

Atasının işinə görə o, yeniyetmə ikən ailəsi ilə birlikdə Estoniyaya köçüb. Orada bir il qaldıqdan sonra Latviyanın Riqa şəhərində yollanıblar. O, sözügedən ölkədə, dövlət məktəbinin yeganə amerikalı şagirdi idi. Aşnikko 18 yaşında olarkən təkbaşına Londona yola düşüb.

 Şəxsi həyatı 
Aşnikko 2019-cu ilin iyun ayında Twitter-də biseksual olduğunu açıqlayıb. 2020-ci ildə verdiyi müsahibədə isə panseksual olduğunu bildirib. 2021-ci ilin may ayında isə Aşnikko Twitter-də genderfluid olaraq "came out" edib. Sözlərinə görə "o, əvvəllər bu məlumatı paylaşmağa hazır deyilmiş, ancaq onun seksuallığı və cinsi kimliyi ilə bağlı son müzakirələri nəzərə alaraq bunun yaxşı vaxt olduğuna qərar verib."

2020-ci ilin iyul ayında sinqlı "Daisy" haqqında danışan Aşnikko bildirib ki, xristian valideynlər tərəfindən böyüdülməsinə baxmayaraq, özünü heç bir dinə mənsub hiss etmir.

 Diskoqrafiya 
 Weedkiller (2023)

 İstinadlar 

 Xarici keçidlər 

Kateqoriya:Parlophone artistləri
Kateqoriya:Messo-sopranolar
Kateqoriya:XXI əsr müğənniləri
Kateqoriya:ABŞ müğənniləri